AIŠKINAMASIS RAŠTAS

Dėl savivaldybės nekilnojamojo turto įsigijimo savikainos padidinimo

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija 2019 m. vykdė investicinius projektus „Molėtų progimnazijos Jaunimo g. 1 modernizavimo darbai“ ir „Molėtų rajono Suginčių mokyklos pastato modernizavimas sudarant sąlygas efektyvesniam pastato erdvių išnaudojimui bei daugiafunkciškumui“ (toliau – projektai), kurių įgyvendinimo metu atliko esminio pagerinimo darbus Molėtų progimnazijos pastate už 20 851 Eur ir Suginčių pagrindinės mokyklos pastate už 247061,01 Eur.

Parengto sprendimo projekto tikslas – padidinti Molėtų progimnazijos patikėjimo teise valdomo mokyklos pastato įsigijimo savikainą 20 851 Eur ir Molėtų r. Suginčių pagrindinės mokyklos patikėjimo teise valdomo mokyklos pastato įsigijimo savikainą 247061,01 Eur atliktų esminio pagerinimo išlaidų vertėmis.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3 punktas, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktas;

12-ojo viešojo sektoriaus ir finansinės atskaitomybės standarto „Ilgalaikis materialusis turtas“, patvirtinto Lietuvos Respublikos finansų ministro 2008 m. gegužės 8 d. įsakymu Nr.1K-174, 32.1 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės - projektų įgyvendinimo metu patirtos esminio turto pagerinimo išlaidos apskaitoje bus užregistruotos didinant atitinkamo ilgalaikio materialiojo turto įsigijimo savikainą.

Neigiamų pasekmių nenumatoma.

**4. Priemonės sprendimui įgyvendinti**

Vykdyti priimtą sprendimą..

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų progimnazija, Molėtų r. Suginčių pagrindinė mokykla.